OpenLLM-France/wikimedia huggingface dataset:
# Chalco (Nebraska)

Chalco és una concentració de població designada pel cens dels Estats Units a l'estat de Nebraska. Segons el cens del 2000 tenia 10.736 habitants.

## Demografia

Segons el cens del 2000, Chalco tenia 10.736 habitants, 3.719 habitatges, i 2.915 famílies. La densitat de població era de 1.429,4 habitants per km².
Dels 3.719 habitatges en un 51,1% hi vivien nens de menys de 18 anys, en un 67% hi vivien parelles casades, en un 8,6% dones solteres, i en un 21,6% no eren unitats familiars. En el 16% dels habitatges hi vivien persones soles el 0,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,28.
Per edats la població es repartia de la següent manera: un 33,2% tenia menys de 18 anys, un 7,6% entre 18 i 24, un 43,6% entre 25 i 44, un 13,9% de 45 a 60 i un 1,6% 65 anys o més.
L'edat mediana era de 29 anys. Per cada 100 dones de 18 o més anys hi havia 98,1 homes.
La renda mediana per habitatge era de 60.357 $ i la renda mediana per família de 62.217 $. Els homes tenien una renda mediana de 40.403 $ mentre que les dones 28.066 $. La renda per capita de la població era de 21.370 $. Aproximadament el 2% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chalco». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Chalco». American Fact Finder. Oficina del Cens dels Estats Units, 12-01-2010.
# Maestro(s)

Maestro(s) és una pel·lícula francesa escrita i dirigida per Bruno Chiche, estrenada el 2022. S'ha doblat i subtitulat al català.
El rodatge es va dur a terme a la regió d'Illa de França durant sis setmanes, entre el març i l'abril de 2021, amb escenes rodades a l'Opéra-Comique de París.
A França, el lloc Allociné dona una valoració de tres sobre cinc després d'haver enumerat quinze crítiques de premsa.

## Referències

* ↑ «Maestro». Goita què fan, ara!. [Consulta: 29 febrer 2024].
* ↑ Nathalie Simon «Pierre Arditi et Yvan Attal, chefs d’orchestre de père en fils» (en francès). Le Figaro, 23826, 29-03-2021, pàg. 31.
* ↑ «Maestro(s) - critique presse». Allociné. [Consulta: 21 décembre 2022].
# Vall de Caballé I

Vall de Caballé I és un abric que conté pintures rupestres d'estil llevantí. Està situat en el terme municipal de Mequinensa (Aragó). Es tracta un abric localitzat en un dels barrancs subsidiaris de Valmayor. Se situa en un aflorament rocós de la part alta del marge dret d'aquest barranc, molt prop de la seva desembocadura a l'Ebre. L'abric, orientat al Sud, presenta una sola representació en color vermell intens, amb presència d'importants escantells en la seva meitat inferior, identificada amb un motiu estiliforme o soliforme de vuit braços acabats en tres apèndixs, molt similar als documentats en Vall de Mamet.
L'abric està inclòs dins de la relació de coves i abrics amb manifestacions d'art rupestre considerats Béns d'Interès Cultural en virtut del que es disposa en la disposició addicional segona de la Llei 3/1999, de 10 de març, del Patrimoni Cultural Aragonés. Aquest llistat va ser publicat en el Butlletí Oficial d'Aragó del dia 27 de març de 2002. Forma part del conjunt de l'art rupestre de l'arc mediterrani de la península ibèrica, que va anar declarat Patrimoni de la Humanitat per la Unesco (ref. 874-662). També va ser declarat Bé d'Interès Cultural amb el codi RI-51-0009509.

## Referències

* ↑ Aragón, Gobierno de. «BOA» (en castellà). www.boa.aragon.es. [Consulta: 6 gener 2020].
* ↑ «Arte rupestre del arco mediterráneo de la Península Ibérica» (en anglès). UNESCO World Heritage Centre. [Consulta: 6 gener 2020].

## Bibliografia

* ROYO GUILLÉN, J.I. I GÓMEZ LECUMBERRI, F. Prospeccions arqueològiques en el terme municipal de Mequinenza (Saragossa). Campaña de 1989, Arqueologia aragonesa, 1988-1989. D.G.A, Zaragoza.
* ROYO GUILLÉN, J.I. The set of shelters with rock art of Mequinenza (Saragossa). Bolskan 5, 1988.
* VV.AA. Arqueologia Aragonesa 1988-1989 Diputació General d'Aragó. Zaragoza, 1991.
# Grups artificials

Els grups artificials són una divisió natural i artificial de les figures. Musicalment, qualsevol divisió de les unitats és possible. Unes divisions són naturals i deriven de les diferents figures que existeixen (rodones, blanques, negres, etc.). Les altres són artificials i s'obtenen per mitjà d'agrupacions de les quals denominarem agrupacions o grups artificials. Els grups artificials s'escriuen amb una lligadura amb un número al centre. Aquesta xifra, és l'equivalent a les figures que constitueixen el grup, i dona nom al mateix i determina la divisió artificial.
# La Guixera (Sant Joan de les Abadesses)

La Guixera és una obra de Sant Joan de les Abadesses (Ripollès) protegida com a Bé Cultural d'Interès Local.

## Descripció

Es tracta d'un edifici en què destaca la façana. L'immoble té una estructura de caràcter basilical amb tres naus, la central és més alta que les dues laterals. La coberta de la nau central era a dues aigües, mentre que les laterals només tenien un sol vessant. En la part superior de la part central de la façana destaca un òcul; a sota s'obre una finestra en arc de mig punt.
La Guixera forma part del paisatge tradicional de la muntanya del Colomer. El seu estat actual és deficient.

## Referències

* 1 2 «La Guixera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Mètode d'interpolació

El mètode d'interpolació és un mètode científic lògic que consisteix a determinar cadascuna de les variables en les formes en les quals que es poden reproduir i com afecten al resultat. Però no només basant-se en la seua relació estadística sinó també en la seua causalitat. Açò constitueix les regles que s'utilitzen per a arribar a una nova conclusió, sempre de forma aproximada. És a dir, es considera totes les situacions possibles i les seues repercussions i les interpolem a la nova situació per analogia o inducció.
Utilitzat per a cercar la solució a un problema (lògica) o d'ensenyar la mateixa (pedagogia), ho converteix en una eina molt utilitzada en el marc professional i d'ensenyament. Aquesta via no exclou necessàriament la del mètode d'extrapolació i molt menys poden considerar-se com úniques.
En pedagogia ve associat al mètode global per a l'aprenentatge. Per exemple, per a ensenyar la lectura, les lletres només es poden entendre en els seus contextos (les paraules), les paraules només poden entendre's en els seus contextos (les frases), etc. Igualment, en l'ensenyament del kata aquest s'ensenya en etapes, es comença l'aprenentatge amb kates relativament menys complexos per a després anar incrementant la complexitat de les tècniques i la velocitat d'execució.

## Vegeu també

* Mètode d'extrapolació
* Mètode d'inducció
* Extrapolació
# Frontera entre la República Democràtica del Congo i el Sudan del Sud

La frontera entre la República Democràtica del Congo i Sudan del Sud és la línia fronterera de 628 kilòmetres, en sentit Oest-Est, que separa Sudan del Sud del nord-est del territori de la República Democràtica del Congo.

## Traçat

A l'oest forma el trifini entre ambdós estats amb l'extrem est de la República Centreafricana i a l'est del trifini entre ambdós estats i Uganda, pròxim al nord de la regió congolesa de conflictes armats. Separa els estats sudanesos del sud-oest, Equatòria Occidental i Equatòria Central de les províncies congoleses del nord-est, Ituri i Haut-Uele.

## Història

La frontera fou marcada des del segle xix, en ple període colonial. El 1956 l'antic Sudan Angloegipci va assolir la independència, de la mateixa manera que el 1960 ho va aconseguir la colònia del Congo Belga, conegut com a, Congo-Kinshasa, Zaire i posteriorment com a República Democràtica del Congo. Després del referèndum sobre la independència del Sudan del Sud de juliol de 2011 Sudan del Sud es va independitzar del Sudan, i la frontera congolesa amb Sudan va passar a ser la nova frontera del Sudan del Sud

## Referències

* ↑ South Sudan Arxivat 2019-06-26 a Wayback Machine., The CIA World Factbook
* ↑ South Sudan - Foreign Relations a globalsecurity
* ↑ The lie of the land: Mapping the borders of South Sudan has been fraught with difficulty, independent.co.uk, 20 de juliol de 2011
# Casa Sagarra

La Casa Sagarra o Cal Sagarra és un edifici modernista de Pere Caselles i Tarrats construït al carrer de Sant Joan de Reus (Baix Camp). Està protegit com a bé cultural d'interès local.

## Descripció

És un edifici entre mitgeres de planta baixa i quatre pisos. Es destaca una diferenciació entre la planta baixa i l'entresòl i la resta de plantes. El sector de baix de la façana té un primer cos de pedra, la planta baixa, i un segon cos amb decoració floral que emmarca unes parts esgrafiades que representen dos animals fantàstics acompanyats d'elements vegetals. A partir del pis principal, la façana presenta un fons d'estuc que imita carreus regulars de pedra i una rica decoració floral feta amb pedra artificial a les llindes dels balcons. La façana es corona amb una cornisa que alterna motius vegetals i rostres femenins, i es completa amb un tancament del terrat que combina elements d'obra i una barana de forja de ferro. Les baranes dels balcons són de forja amb aplicacions de flors, de disseny molt senzill. La planta baixa es va dedicar des del principi a usos comercials.

## Història

Jaume Sagarra Constantí l'encarregà com a casa d'habitatges a l'arquitecte Pere Caselles, el 1908. El disseny de la façana sembla un precedent, encara que amb nivells d'acabat inferiors, de la casa Tomàs Jordi, al carrer de Llovera, construïda un any després pel mateix arquitecte.

## Referències

* ↑ March Barberà, Jordi; Bergadà Arnavat, Albert. «Catàleg de l'arquitectura modernista de Reus». A: Arquitectura modernista a Reus. Reus: Pragma, 2003, p. 106-107. ISBN 8493315125.

## Enllaços externs

* Casa Sagarra Patrimoni Gencat
* Casa Sagarra. Mapa de recursos culturals. Diputació de Tarragona
# Maiagas

Maiagas (en rus: Маягас) és un poble de la república de Sakhà, a Rússia, que el 2018 tenia 604 habitants, pertany al districte de Borogontsi.

## Referències

* ↑ Хохлачев В.. Заполярный Помпей.
# Grups d'Acció Carlista

Els Grups d'Acció Carlista (GAC) fou una organització armada carlista que va aparèixer cap a 1965 a Espanya com a resposta a la repressió franquista. Va ser influïda per les lluites anticolonials dels nacionalismes tercermundistes. Es va organitzar de forma federal, desenvolupant-se especialment al País Basc, Navarra, Catalunya, País Valencià i Andalusia. De les seves publicacions la més destacada fou l'andalusa Pacto. El fenomen dels GAC va ser minoritari dintre del Partit Carlí, però molt representatiu de la radicalització de la seva joventut.
El 23 d'agost de 1970 cinc membres del GAC van posar una bomba en la impremta del periòdic de Pamplona El Pensamiento Navarro després del cessament de Javier María Pascual com a director, l'adopció d'una línia pro-franquista i l'enfrontament entre la majoria dels propietaris legals del periòdic i la Junta del Partit Carlista de Navarra.
Va mantenir relacions amb ETA però va desaparèixer després de l'adopció pel Partit Carlí d'una línia política de fronts de masses amb motiu del III Congrés del Poble Carlista en 1972. Al llarg de 1973, després de l'exili de diversos dels seus quadres a França i a Veneçuela, es va iniciar un debat en els GAC sobre la viabilitat de la continuïtat de l'activitat armada. En una assemblea celebrada a l'estiu de 1973 la major part dels delegats es van manifestar favorables a l'abandonament de les accions armades i la integració en les tasques del Partit Carlí.

## Bibliografia

* Onrubia, Javier, La resistencia carlista a la dictadura de Franco: los Grupos de Acción Carlista (G.A.C.), Magalia, Madrid, 2000.
* Porro, Ildefonso José Mª, Notas sobre los G.A.C. (Grupos de Acción Carlista), en Cuadernos de Historia del Carlismo nº 11, julio 1999.

## Enllaços externs

* El Pensamiento Navarro
# La Granada de Río-Tinto

La Granada de Río-Tinto és un poble de la província de Huelva (Andalusia), que pertany a la comarca de Cuenca Minera.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 234 | 224 | 223 | 222 | 218 | 223 | 231 | 231 | 228 |

## Enllaços externs

* La Granada de Río-Tinto - Sistema d'Informació Multiterritorial d'Andalusia
# Mullan

Mullan és una població dels Estats Units a l'estat d'Idaho. Segons el cens del 2000 tenia 840 habitants.

## Demografia

Segons el cens del 2000, Mullan tenia 840 habitants, 367 habitatges, i 227 famílies. La densitat de població era de 390,8 habitants/km².
Dels 367 habitatges en un 28,1% hi vivien nens de menys de 18 anys, en un 51,2% hi vivien parelles casades, en un 6,8% dones solteres, i en un 37,9% no eren unitats familiars. En el 32,4% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,9% tenia menys de 18 anys, un 5,6% entre 18 i 24, un 25,2% entre 25 i 44, un 27,5% de 45 a 60 i un 16,8% 65 anys o més.
L'edat mediana era de 41 anys. Per cada 100 dones de 18 o més anys hi havia 100,3 homes.
La renda mediana per habitatge era de 30.417 $ i la renda mediana per família de 36.917 $. Els homes tenien una renda mediana de 31.250 $ mentre que les dones 20.833 $. La renda per capita de la població era de 14.943 $. Aproximadament el 7,8% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mullan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Mullan». American Fact Finder. Oficina del Cens dels Estats Units, 12-01-2010.
# Gaiòla

Gaiòla (piemontès Gajòla) és un municipi italià, situat a la regió del Piemont. L'any 2007 tenia 522 habitants. Està situat a la Val d'Estura, dins de les Valls Occitanes. Limita amb els municipis de Borgo San Dalmazzo, Moiòla, Rittana, Roccasparvera i Valloriate.

## Administració

Llista d'alcaldes :
| Període | Identitat | Partit |
| 2004- | Alessia Bruno | Llista cívica |
# Centrolene litorale

Centrolene litorale és una espècie de granota que viu a Colòmbia i l'Equador.
Està amenaçada d'extinció per la pèrdua del seu hàbitat natural.

## Referències

* Grant, T. & Morales, M. 2004. Centrolene litorale. Llista Vermella d'Espècies Amenaçades de la UICN 2006. Consulta: 25 d'abril del 2008.
# Luci Papiri Masó

* Per a altres significats, vegeu «Luci Papiri Masó (pretor)».
Luci Papiri Masó (en llatí Lucius Papirius Maso) va ser un magistrat romà que va viure al segle iv aC. Sembla que va ser la primera persona de la gens Papíria que va portar el cognomen Masó.
Va obtenir la magistratura d'edil curul l'any 312 aC. Per Ciceró, que l'anomenava "edilicius", s'ha sabut que no va exercir cap altra magistratura superior.

## Referències

* ↑ Forcellini, Egidio; De-Vit, Vincenzo; Furlanetto, Giuseppe. Totius latinitatis lexicon: C-E (en anglès). typis Aldinianis, 1854, p.970.
# Valor liquidatiu

Valor liquidatiu (en anglès: Net Asset Value; acrònim NAV) és l'expressió per a referir-se als actius d'una entitat menys el valor dels seus deutes. L'expressió és usada habitualment per a referir-se als fons d'inversió i es calcula sumant els actius del fons d'inversió més la liquiditat, restant-li les despeses, i dividint el resultat pel nombre total de participacions del fons. Per exemple, si un fons està format per un total de 500.000 participacions, té en cartera accions per valor de 9.000.000 €, i 1.000.000 € en liquiditat, el seu valor liquidatiu serà de 20 €.
El valor liquidatiu d'un fons d'inversió es calcula tan sols al tancament del mercat. Cal tenir present que a l'adquisició de participacions d'un fons d'inversió, el preu carregat serà el valor liquidatiu del tancament del dia anterior. També cal tenir present que a diferència de les accions, que són limitades, les participacions d'un fons d'inversió no tenen límit; ara bé, la compra de participacions no dilueix el valor liquidatiu de les participacions atès que el denominador i el numerador varien en la mateixa proporció. Si hom vol comprar 1.000 € en participacions, se li aplicarà el preu de tancament del día anterior, 20 €, adquirint, per tant, 50 participacions. Al final del dia el valor liquidatiu serà: (en el supòsit que les accions no haguessin variat de valor) 9.000.000 € i 1.001.000 € en liquiditat, dividit per 500.050 participacions. El valor liquidatiu continua essent de 20 €; el valor liquidatiu d'un fons d'inversió tan sols varia en funció del preu de les accions que el formen.

## Bibliografia

* «NAV». Investor glossary. Arxivat de l'original el 2012-05-05. [Consulta: 27 febrer 2011]. (anglès)
* «Valor liquidativo». Morning star. [Consulta: 27 febrer 2011]. (castellà)
# Grups Autònoms d'Accions Ràpides

Els Grups Autònoms d'Accions Ràpides (GAAR) van ser una organització independentista catalana. Es van donar a conèixer el 4 de desembre de 2018 en un canal de Telegram, on van proposar accions directes de boicot i sabotatge no violentes contra infraestructures, cossos policials, sistemes i vies de transport i xarxes d'energia i comunicacions, en motiu del Consell de Ministres a Barcelona del 21 de desembre de 2018. Organitzacions independentistes com l'ANC, Òmnium o la CUP van declarar que no sabien qui hi havia darrera dels GAAR i que no hi tenien vincles. La Policia Nacional espanyola també va dubtar que els GAAR tinguessin capacitat per dur a terme les accions que proposaven.

## Referències

* ↑ Brunet, Pau. «Els GAAR: què són aquests grups de qui totes les entitats s´estan desmarcant?». Regió7, 14-12-2018. [Consulta: 23 març 2019].
* ↑ «¿Què són els GAAR i què preparen a Catalunya per al 21 de desembre?». El Periódico, 14-12-2018. [Consulta: 23 març 2019].
* ↑ Mesas, Alberto. «De los CDR a los GAAR: quién está detrás del nuevo colectivo independentista que quiere boicotear el 21D» (en castellà). infoLibre, 14-12-2018. [Consulta: 23 març 2019].
# Gambusia beebei

Gambusia beebei és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3,3 cm de longitud total.

## Distribució geogràfica

Es troba a Haití.

## Referències

* 1 2 «Gambusia beebei». Catalogue of Life. (anglès) (anglès)
* ↑ The Taxonomicon (anglès)
* ↑ FishBase (anglès)

## Bibliografia

* Lucinda, P.H.F.: Poeciliidae (Livebearers). planes 555-581. A: R.E. Reis, S.O. Kullander i C.J. Ferraris, Jr. (editors): Checklist of the Freshwater Fishes of South and Central America. EDIPUCRS, Porto Alegre (Brasil). 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Centrolene petrophilum

Centrolene petrophilum és una espècie de granota que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Ardila-Robayo, M.C. & Rueda, J.V. 2004. Centrolene petrophilum. Llista Vermella d'Espècies Amenaçades de la UICN 2006. Consulta: 25 d'abril del 2008.
# Valor mobiliari

Un valor mobiliari o simplement valor (en anglès: security) és qualsevol actiu financer que ha estat titulitzat, és a dir, materialitzat com a instrument financer, i que per tant pot ser negociat -comprat o venut- en un mercat de valors. Si el valor és representat físicament per un document de paper s'anomena títol-valor, per bé que majoritàriament els valors són representats mitjançant anotacions en compte, anomenant-se dret-valor. La companyia o qualsevulla entitat que emet el valor mobiliari s'anomena emissora. Els valors financers es categoritzen principalment en tres tipus:
* de propietat: accions, participacions preferents, quotes participatives.
* de deute / crèdit: obligacions-bons, cèdules hipotecàries, lletres de canvi, pagarés, deute públic, etc.
* de drets: forwards, futurs, opcions, swaps, covered warrants, etc.

## Classificació

D'acord amb les seves característiques, es poden classificar de diverses maneres:
* Segons l'Entitat Emissora:
** Públics: L'Entitat emissora és pública (Estat, Comunitats Autònomes, Ajuntaments, Empreses públiques...)
** Privats: L'Entitat emissora és privada (Telefònica, Fecsa…)
* Segons la negociació
** Cotitzen a Borsa
** No cotitzen a Borsa
* Segons la designació del titular
** Nominatius: Emesos a favor d'una persona
** Al portador: No emesos a favor d'una persona determinada
* Segons el rendiment
** Renda fixa: El rendiment del valor mobiliari es coneix a priori, perquè està establert (percentatge fix o variable)
** Renda variable: La retribució depèn dels beneficis de la Societat emissora o possibles oscil·lacions en el preu de cotització.
* Segons la divisió que fa a la Borsa a efectes de contractació:
** Fons Públics
** Obligacions
** Accions
** Actius

## Referències

* 1 2 3 4 5 Calvet, Caterina. Manual bàsic de Banca. Sabadell: Edicions Comercials, 1999 [Consulta: 25 agost 2013].

## Bibliografia

* Diccionario de Economía y Finanzas (en castellà). RBA / Larousse, 2002. ISBN 84-8332-392-3.
# Míchel Macedo Rocha Machado

Michel Macedo Rocha Machado (Rio de Janeiro, 15 de febrer de 1990) és un futbolista professional brasiler, que ocupa la posició de defensa, actualment al Ceará.
Ha jugat al futbol espanyol; arribà a la UD Almería el 2008, provinent del Flamengo.
# Gambusia aurata

Gambusia aurata és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 2,5 cm de longitud total.

## Distribució geogràfica

Es troba a Nord-amèrica: Mèxic.

## Referències

* ↑ «Gambusia aurata». Catalogue of Life. (anglès) (anglès)
* 1 2 FishBase (anglès)

## Bibliografia

* Lucinda, P.H.F.: Poeciliidae (Livebearers). planes 555-581. A: R.E. Reis, S.O. Kullander i C.J. Ferraris, Jr. (editors): Checklist of the Freshwater Fishes of South and Central America. EDIPUCRS, Porto Alegre (Brasil). 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)